Ohh, kui mõnus, et päike soojendab jõudsalt, taevas on sini-sinine ja veed vulisevad.  Ühtlasi  tähendab see kõik seda, et on aeg otsida välja kergemad riide-esemed. Või siis seda, et mõnele tuleb uued toota.  Sedakorda siis Toomasele kergem müts.       Sedasama Rowani Denim lõnga jäi mul kamsikust veidi järele ja nii oligi selge, et sest samast saab ta ka mütsi.  Taaskord lihtne ese. Peaasi, et oleks kõrvadel klapid ja paelad küljes, et ei saaks niisama lihtsalt porilompi visata.  Kui ta lõpuks talle pähe istutasin, siis tundus esiti kummaline, et nii täpselt ümber pisikese ümara  pea. Sobiks nagu kiivrialuseks mütsiks. Aga nüüd, kui ta paar korda seda kandnud on, et tundu enam nii halb, kapuuts mahub kenasti peale tõmmata;)    On kevad käes ja traktorist ei saagi välja traktorist!      Ja küll on palju uudistamist sel kevadel meie väiksel mehel. On see ju tema esimene kevad omal jalal:)